ಜಾನ್‌ ಲ್ಯಾಸಿಟರ್‌ ಸೇರಿದಂತೆ, ಪಿಕ್ಸರ್‌ನ ಮೊದಲ ಆನಿಮೇಟರ್‌ಗಳು ಮುಂಚೆ ಸೆಲ್‌ ಆನಿಮೇಟರ್‌ಗಳಾಗಿದ್ದರು. ಅವರು ಸ್ಟಾಪ್‌ ಮೋಷನ್‌ ಅನಿಮೇಷನ್‌ ಅಥವಾ ಕಂಪ್ಯೂಟರ್‌ ಆನಿಮೇಷನ್‌ ಕ್ಷೇತ್ರದಿಂದ ಕೂಡ ಬಂದವರಾಗಿದ್ದರು. ಮತ್ತಿನ್ನೂ ಕೆಲವರು ಆಗಷ್ಟೇ ಕಾಲೇಜ್‌ನಿಂದ ಪದವಿ ಪಡೆದು ಬಂದಿದ್ದರು. ಪಿಕ್ಸರ್‌ "ಎ ಬಗ್ಸ್‌ ಲೈಫ್‌" ಹಾಗೂ "ಟಾಯ್ ಸ್ಟೋರಿ 2" ಬಿಡುಗಡೆಗೊಳಿಸುವ ಸಮಯದಲ್ಲಿ, ಪಿಕ್ಸರ್‌ನ ಅನಿಮೇಷನ್‌ ವಿಭಾಗದಲ್ಲಿರುವ ಹಲವು ಆನಿಮೇಟರ್‌ಗಳು ನೇಮಕಗೊಂಡಿದ್ದರು. "ಟಾಯ್‌ ಸ್ಟೋರಿ" ಯಶಸ್ವಿ ಚಲನಚಿತ್ರವಾಗಿದ್ದರೂ, ಆ ಸಮಯದಲ್ಲಿ ಇದು ಪಿಕ್ಸರ್‌ನ ಆ ಕಾಲದ ಏಕೈಕ ಸಂಪೂರ್ಣ ಚಲನಚಿತ್ರವಾಗಿತ್ತು. ಅನಿಮೇಷನ್‌ ಉದ್ದಿಮೆಯ ಬಹಳಷ್ಟು ಪಾಲು ಇಂದಿಗೂ ಸಹ ಕ್ಯಾಲಿಫೊರ್ನಿಯಾದ ಲಾಸ್‌ ಏಂಜಲಿಸ್‌‌ನಲ್ಲಿದೆ. ಪಿಕ್ಸರ್‌ ಸ್ಯಾನ್‌ ಫ್ರಾನ್ಸಿಸ್ಕೊ ಬೇ ಏರಿಯಾದಲ್ಲಿ ಉತ್ತರದಲ್ಲಿದೆ. ಜೊತೆಗೆ, ಆನಿಮೇಟೆಡ್‌ ಪೂರ್ಣಪ್ರಮಾಣದ ಚಲನಚಿತ್ರಗಳಿಗಾಗಿ, ಸಾಂಪ್ರದಾಯಿಕ 2-Dಅನಿಮೇಷನ್‌ ಆಗ ಇನ್ನೂ ಪ್ರಬಲ ಮಾಧ್ಯಮವಾಗಿತ್ತು. ಲಾಸ್‌ ಏಂಜಲೀಸ್‌ ಮೂಲದ ಹಲವು ಆನಿಮೇಟರ್‌ಗಳು ತಮ್ಮ ಕುಟುಂಬಗಳೊಡನೆ ಇನ್ನಷ್ಟು ಉತ್ತರಕ್ಕೆ ಹೋಗಿ, ಸಾಂಪ್ರದಾಯಿಕ ಅನಿಮೇಷನ್‌ ಕೈಬಿಟ್ಟು ಕಂಪ್ಯೂಟರ್‌ ಅನಿಮೇಷನ್‌ ಯತ್ನಿಸಲು ಸಿದ್ಧರಿರಲಿಲ್ಲ. ಭಾಗಶಃ ಈ ಕಾರಣಕ್ಕಾಗಿಯೇ, ಪಿಕ್ಸರ್‌ ನೇಮಿಸಿದ ಆನಿಮೇಟರ್‌ಗಳು ಕಾಲೇಜ್‌ನಿಂದ ನೇರವಾಗಿ ಬಂದವರು ಅಥವಾ ಚಲನಚಿತ್ರ ಅನಿಮೇಷನ್‌ ಕ್ಷೇತ್ರದ ಹೊರಗೆ ಕಾರ್ಯ ನಿರ್ವಹಿಸಿದ್ದರು. ಮೆರಿಯೊನೆಟ್‌ ಎಂಬ ಪಿಕ್ಸರ್‌ ಅನಿಮೇಷನ್‌ ತಂತ್ರಾಂಶವನ್ನು ಸಾಂಪ್ರದಾಯಿಕ ಅನಿಮೇಷನ್‌ ಪರಿಣತರಿಗೆ ವಿನ್ಯಾಸಗೊಳಿಸಲಾಗಿತ್ತು. ಇವರು ಕನಿಷ್ಠಮಟ್ಟದ ತರಬೇತಿ ಪಡೆದು ಆ ಅನ್ವಯಿಕೆಯನ್ನು ಬಳಸಬಹುದಾಗಿದೆ.

'ಪಿಕ್ಸರ್‌ ಸಂಸ್ಥೆಯಂತೆಯೇ, ಪಿಕ್ಸಾರ್ ಚಲನಚಿತ್ರಗಳು ಕೂಡ ಸ್ವಯಂ ಸುಧಾರಣೆಯ ಸಮಾನ ಕಥಾವಸ್ತುವನ್ನು ಅನುಸರಿಸುತ್ತದೆ. ಪಾತ್ರವೊಂದು ತನ್ನ ಕುಟುಂಬ ಅಥವಾ ಮಿತ್ರರ ಸಹಾಯದಿಂದ, ನೈಜ ಪ್ರಪಂಚದಲ್ಲಿ ಸಾಗಿ, ತನ್ನ ಕುಟುಂಬ ಸದಸ್ಯರು ಹಾಗೂ ಮಿತ್ರರನ್ನು ಗೌರವ ಭಾವನೆಯಿಂದ ಕಾಣಲು ಕಲಿಯುತ್ತದೆ' ಎಂದು ಜಾನ್‌ ಲ್ಯಾಸಿಟರ್, ಪಿಬಿಎಸ್‌ (PBS)ಮಾತುಕತೆ ಕಾರ್ಯಕ್ರಮ ನಿರೂಪಕ ಟೇವಿಸ್‌ ಸ್ಮೈಲಿ ಯೊಂದಿಗಿನ ಸಂದರ್ಶನದಲ್ಲಿ ‌ತಿಳಿಸಿದರು. ಲ್ಯಾಸಿಟರ್‌ ಹೇಳಿದಂತೆ, 'ಪ್ರಮುಖ ಪಾತ್ರದ ಬೆಳವಣಿಗೆ ಮತ್ತು ಹೇಗೆ ಬದಲಾವಣೆ ಹೊಂದುತ್ತದೆ ಎಂಬುದು ಇದರ ತಿರುಳಾಗಿದೆ.' 

ಮಹಿಳಾ ಮುಖ್ಯ ಪಾತ್ರಗಳ ಕೊರತೆಗೆ ಪಿಕ್ಸರ್‌ನ್ನು ಟೀಕಿಸಲಾಗಿದೆ. "ಬ್ರೇವ್" ‌ ಎಂಬುದು ಪಿಕ್ಸರ್‌ ಉದ್ದಿಮೆ ಬಿಡುಗಡೆಗಗೊಳಿಸಲಿರುವ ಹದಿಮೂರನೆಯ ಚಲನಚಿತ್ರವಾಗಲಿದೆ. ಇದರಲ್ಲಿ ಮಹಿಳೆಯೊಬ್ಬಳ ಪ್ರಮುಖ ಪಾತ್ರವಿರುವ ಸ್ಟುಡಿಯೊನ ಪ್ರಥಮ ಚಿತ್ರವಾಗಿದೆ.( ರೀಸ್‌ ವಿದರ್ಸ್ಪೂನ್‌ ಧ್ವನಿದಾನ ಮಾಡಿದ್ದಾರೆ) ಪಿಕ್ಸರ್‌ನ ಇತರೆ ಚಲನಚಿತ್ರಗಳಲ್ಲಿನ ವಿವಿಧ ಪಾತ್ರಗಳಿದ್ದರೂ ಸಹ, ಈ ಮಹಿಳಾ ಪಾತ್ರವನ್ನು ಡಿಸ್ನಿ ಪ್ರಿನ್ಸೆಸ್‌ ಎನ್ನಲಾಗಿದೆ.

ಆರಂಭಿಕ ಇತಿಹಾಸ
ಸಂಪ್ರದಾಯಗಳು
ಆನಂತರದ ಭಾಗಗಳು
ಚಲನಚಿತ್ರಗಳು ಮತ್ತು ಕಿರು-ಚಲನಚಿತ್ರಗಳು